KOMISIJOS REGLAMENTAS (EB) Nr. 495/2007
2007 m. gegužės 4 d.
iš dalies keičiantis Reglamentą (EEB) Nr. 3077/78 dėl patvirtinimų, lydinčių iš šalių, kurios nėra Bendrijos narės, importuotus apynius, atitikimo Bendrijos sertifikatams
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2005 m. lapkričio 23 d. Tarybos reglamentą (EB) Nr. 1952/2005 dėl bendro apynių rinkos organizavimo ir panaikinantį reglamentus (EEB) Nr. 1696/71, (EEB) Nr. 1037/72, (EEB) Nr. 879/73 ir (EEB) Nr. 1981/82 (1), ypač į jo 17 straipsnį,
kadangi:
(1)
Komisijos reglamente (EEB) Nr. 3077/78 (2) išvardytos trečiųjų šalių agentūros, įgaliotos išduoti iš tų šalių importuojamų apynių produktų patvirtinimus. Šie patvirtinimai pripažįstami kaip Reglamento (EB) Nr. 1952/2005 4 straipsnyje nurodytų sertifikatų atitikmenys.
(2)
Bulgarijai ir Rumunijai įstojus į Europos Sąjungą, šių naujųjų valstybių narių agentūros nebeturėtų būti nurodytos Reglamento (EEB) Nr. 3077/78 priede pateiktame sąraše.
(3)
Pasikeitė kai kurių Reglamento (EEB) Nr. 3077/78 priede išvardytų agentūrų pavadinimai ir adresai.
(4)
Todėl reikėtų atitinkamai iš dalies pakeisti Reglamentą (EEB) Nr. 3077/78.
(5)
Šiame reglamente numatytos priemonės atitinka Apynių vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 3077/78 priedas pakeičiamas šio reglamento priede pateikiamu tekstu.
2 straipsnis
Šis reglamentas įsigalioja trečią dieną nuo jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2007 m. gegužės 4 d.